rejauldu/bengali-wikipedia huggingface dataset:
এস এম আব্দুল আওয়াল একজন বাংলাদেশী অধ্যাপক। তিনি খুলনা বিশ্ববিদ্যালয়ের জীব প্রযুক্তি ও জিন প্রকৌশল ডিসিপ্লিনের অধ্যাপক এবং পাবনা বিজ্ঞান ও প্রযুক্তি বিশ্ববিদ্যালয়ের বর্তমান উপাচার্য।   শিক্ষাজীবন  আব্দুল আওয়াল খুলনা বিশ্ববিদ্যালয়ের জীব প্রযুক্তি ও জিন প্রকৌশল ডিসিপ্লিন থেকে ২০০৪ সালে ডিস্টিংশনসহ প্রথম স্থান অধিকার করে স্নাতক এবং বেলজিয়ামের লিউভেন ক্যাথলিক বিশ্ববিদ্যালয় থেকে ২০০৯ সালে অনুপ্রাণ বিজ্ঞানে ডিস্টিংশনসহ স্নাতকোত্তর ডিগ্রি লাভ করেন। তিনি যুক্তরাজ্যের কেমব্রিজ বিশ্ববিদ্যালয়ের চার্চিল কলেজ থেকে ২০১৫ সালে উদ্ভিদবিজ্ঞানে পিএইচডি ডিগ্রি অর্জন করেন।   কর্মজীবন  এস এম আব্দুল আওয়াল খুলনা বিশ্ববিদ্যালয়ের জীব প্রযুক্তি ও জিন প্রকৌশল ডিসিপ্লিনের অধ্যাপক। ২০২৪ সালের ২৩ সেপ্টেম্বর তিনি পাবনা বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ২৫ সেপ্টেম্বর আনুষ্ঠানিকভাবে দায়িত্ব গ্রহণ করেন। উল্লেখ্য, খুলনা বিশ্ববিদ্যালয়ের গ্র্যাজুয়েটদের মধ্য থেকে প্রথম ব্যক্তি হিসেবে তিনি কোনো পাবলিক বিশ্ববিদ্যালয়ের উপাচার্য নিযুক্ত হন।   গবেষণা ও প্রকাশনা  জাতীয় ও আন্তর্জাতিক জার্নালে আওয়ালের ১০ টির বেশি গবেষণামূলক প্রবন্ধ প্রকাশিত হয়েছে।   তথ্যসূত্র   বিষয়শ্রেণী:খুলনা বিশ্ববিদ্যালয়ের শিক্ষক বিষয়শ্রেণী:খুলনা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:পাবনা বিজ্ঞান ও প্রযুক্তি বিশ্ববিদ্যালয়ের উপাচার্য
থাম্ব|ডব্লিউ ভার্জিনিস এর লাইটকার্ভ (দ্বিতীয় স্যাফাইড)। ডব্লিউ ভার্জিনিস তারা বা ডব্লিউ ভার্জিনিস বিষমতারা বিশেষ ধরনের ১০ থেকে ২০ দিন স্পন্দনশীল বিষমতারা। ছায়াপথের দূরত্ব নির্ণয়ে ব্যবহৃত হয়। এটি দ্বিতীয় স্যাফাইড এর উপশ্রেণী।Wallerstein, G., "The Cepheids of Population II and Related Stars", Publications of the Astronomical Society of the Pacific, 114 p.689–699 (2002)  এই তারাগুলোকে ১৯৪২ সালে ওয়াল্টার বাডে এনড্রোমেডা গ্যালাক্সির সেফিড নিয়ে এক গবেষণায় ক্লাসিকাল শেফিড থেকে পৃথক হিসাবে প্রথম স্বীকৃতি দিয়েছিলেন। তিনি প্রস্তাব করেছিলেন যে গ্যালাক্সির এই তারাগুলোর সংখ্যা দুই। Webb, Stephen, Measuring the Universe: The Cosmological Distance Ladder, Springer, (1999)  তথ্যসূত্র   বিষয়শ্রেণী:জ্যোতির্বিজ্ঞান
স্পোর্ট ক্লাব নিপ্রো-১ (; এছাড়াও এসসি নিপ্রো-১ অথবা নিপ্রো-১ নামে পরিচিত) হচ্ছে নিপ্রো ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে।Dnipro and SC Dnipro-1 are admitted to the Second League (Днепр и СК Днепр-1 приняты во Вторую лигу). Football.ua. 21 June 2017 এই ক্লাবটি ২০১৭ সালের ১০ই মার্চ তারিখে প্রতিষ্ঠিত হয়েছে। নিপ্রো-১ তাদের সকল হোম ম্যাচ নিপ্রোর নিপ্রো এরিনয় খেলে থাকে; যার ধারণক্ষমতা হচ্ছে ৩১,০০৩। বর্তমানে এই ক্লাবের ম্যানেজারের দায়িত্ব পালন করছেন ইগর ইয়োভিচেভিচ এবং সভাপতির দায়িত্ব পালন করছেন ইয়ুরি বেরেজা। ইউক্রেনীয় মধ্যমাঠের খেলোয়াড় সের্হি ক্রাভশেঙ্কো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, নিপ্রো-১ এপর্যন্ত ১টি শিরোপা জয়লাভ করেছে; যেটি হচ্ছে ইউক্রেনীয় প্রথম লিগ শিরোপা।  অর্জন  ইউক্রেনীয় কাপ সেমি-ফাইনাল (২): ২০১৭–১৮, ২০১৮–১৯  ইউক্রেনীয় প্রথম লিগ চ্যাম্পিয়ন (১): ২০১৮–১৯  ইউক্রেনীয় দ্বিতীয় লিগ রানার-আপ (১): ২০১৭–১৮  তথ্যসূত্র  বহিঃসংযোগ     বিষয়শ্রেণী:স্পোর্ট ক্লাব নিপ্রো-১ বিষয়শ্রেণী:ইউক্রেনীয় প্রিমিয়ার লিগের ক্লাব বিষয়শ্রেণী:ইউক্রেনের ফুটবল ক্লাব বিষয়শ্রেণী:২০১৭-এ ইউক্রেনে প্রতিষ্ঠিত বিষয়শ্রেণী:২০১৭-এ প্রতিষ্ঠিত ফুটবল ক্লাব
মাহবুব আলী (জন্ম ১৭ জুলাই ১৯৬১) একজন বাংলাদেশি আইনজীবী এবং রাজনীতিবিদ যিনি শেখ হাসিনার চতুর্থ মন্ত্রিসভায় বেসামরিক বিমান পরিবহন ও পর্যটন প্রতিমন্ত্রী হিসেবে দায়িত্ব পালন করছেন। তিনি বাংলাদেশ সুপ্রীম কোর্টের আপিল বিভাগের একজন জ্যেষ্ঠ আইনজীবী।  প্রারম্ভিক জীবন মাহবুব আলী ১৯৬১ সালের ১৭ জুলাই হবিগঞ্জ জেলার মাধবপুর উপজেলার বুল্লা ইউনিয়নের বানেশ্বর গ্রামে জন্মগ্রহণ করেন। তার পিতার নাম মৌলানা আছাদ আলী এবং মাতা হোসনে আরা বেগম। আছাদ আলী ছিলেন বাংলাদেশের স্বাধীনতা যুদ্ধের অন্যতম সংগঠক এবং তৎকালীন পাকিস্তান প্রাদেশিক পরিষদের সদস্য। মাহবুব আলী স্থানীয় আন্দিউড়া উম্মেতুন্নেছা উচ্চ বিদ্যালয় থেকে মাধ্যমিক এবং ব্রাহ্মণবাড়িয়া সরকারি কলেজ থেকে উচ্চ মাধ্যমিক ও বিএ ডিগ্রি অর্জন করেন। পরবর্তীতে চট্টগ্রাম বিশ্ববিদ্যালয় থেকে আইন বিদ্যায় স্নাতক (এলএলবি) লাভ করেন।  কর্মজীবন কর্মজীবনে মাহবুব আইন পেশায় যুক্ত হন এবং ১৯৭৯ সালে ঢাকা বারের সদস্য পদ লাভ করেন। ১৯৮৬ সালে বাংলাদেশ সুপ্রীম কোর্টে আইনজীবী হিসেবে কাজ শুরু করেন। তিনি ১৯৯৬ থেকে ১৯৯৮ সাল পর্যন্ত সহকারী এটর্নী জেনারেল হিসেবে দায়িত্ব পালন করেন। তিনি আইনজীবীদের সংগঠন ‘সুপ্রিম কোর্ট বার এ্যাসোসিয়েশন’-এর ২০০৩-২০০৪ মেয়াদে সম্পাদক ছিলেন। বর্তমানে তিনি আওয়ামী আইনজীবী পরিষদের কেন্দ্রীয় সাধারণ সম্পাদক হিসেবে দায়িত্ব পালন করছেন।  রাজনৈতিক জীবন মাহবুব আলী ব্রাহ্মণবাড়িয়া সরকারি কলেজে অধ্যয়নকালীন বাংলাদেশে ছাত্রলীগে যোগদান করেন এবং কলেজ ছাত্র সংসদের সাধারণ সম্পাদক (জিএস) হিসেবে দায়িত্ব পালন করেন। ছাত্রজীবন শেষ করে তিনি আওয়ামী লীগের রাজনীতে যুক্ত হন। ২০১৪ সালে দশম জাতীয় সংসদ নির্বাচনে হবিগঞ্জ-৪ আসন থেকে আওয়ামী লীগের প্রার্থী হিসেবে ১,২২,৪৩৩ ভোট পেয়ে সাংসদ হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে একই আসন থেকে নির্বাচিত হন এবং ২০১৯ সালের ৭ জানুয়ারি শেখ হাসিনার চতুর্থ মন্ত্রিসভায় বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী হিসেবে শপথ গ্রহণ করেন।  ব্যক্তিগত জীবন ব্যক্তিগত জীবনে মাহবুব আলী শামিমা জাফরিনের সাথে বিবাহ বন্ধনে আবদ্ধ হন। এই দম্পতির দুই কন্যা সন্তান রয়েছে।   তথ্যসূত্র   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:বাংলাদেশী আইনজীবী বিষয়শ্রেণী:ব্রাহ্মণবাড়িয়া সরকারি কলেজের প্রাক্তন শিক্ষার্থী
শেখ মুজিব আমার পিতা বাংলাদেশের সাবেক প্রধানমন্ত্রী শেখ হাসিনা কর্তৃক লিখিত বই, যা তার পিতা শেখ মুজিবুর রহমানকে নিয়ে রচিত হয়েছে। প্রকাশকের মতে শেখ হাসিনা মূলত তার পিতা বঙ্গবন্ধু শেখ মুজিবুর রহমান সম্পর্কে ব্যক্তিগত অভিজ্ঞতা ও সংক্ষিপ্ত স্মৃতিকথা বিজড়িত আত্মজৈবনিকমূলক কথা বইটিতে তুলে ধরেছেন। বইটি ১৯৯৯ সালে প্রথম কলকাতা বইমেলায় প্রকাশিত হয়েছিলো, বইয়ের ভূমিকা লিখেছেন রফিকুল ইসলাম এবং প্রস্তাবনা লিখেছেন পার্থ ঘোষ। বইটির প্রচ্ছদ এঁকেছেন চিত্রশিল্পী শাহাবুদ্দিন আহমেদ, এবং বইটিতে মোট ১১৪ টি পৃষ্ঠা রয়েছে।   বিষয়বস্তু  এই বইটিতে পাঁচটি অধ্যায় রয়েছে। প্রথম অধ্যায়ে রয়েছে ড. রফিকুল ইসলাম লিখিত ভূমিকা অংশ এবং পার্থ ঘোষ লিখিত প্রস্তাবনা অংশ। দ্বিতীয় অধ্যায়ে রয়েছে, শেখ মুজিব আমার পিতা, বঙ্গবন্ধু ও তাঁর সেনাবাহিনী, ইতিহাসের জঘন্যতম হত্যাকাণ্ড নামে তিনটি শিরোনামে তিনটি রচনা। তৃতীয় অধ্যায়ে রয়েছে স্মৃতির দখিন দুয়ার-এক, স্মৃতির দখিন দুয়ার-দুই ও স্মৃতি বড় মধুর বড় বেদনার আরো তিনটি রচনা। চতুর্থ অধ্যায়ে আব্দুল মতিন চৌধুরী, বেগম জাহানারা ইমাম এবং নূর হোসেনকে নিয়ে লেখা তিনটি রচনা রয়েছে। শেষ অধ্যায়টির শিরোনাম হচ্ছে ‘একানব্বইয়ের ডায়েরি’।  ভূমিকা লেখক রফিকুল ইসলাম বলেছেন, বইটি মূলত বিভিন্ন প্রেক্ষাপটে শেখা হাসিনার লিখিত দশটি নির্বাচিত প্রবন্ধের সমাহার। বইটিতে ১৯৮৩ সাল থেকে ১৯৯৮ সাল পর্যন্ত শেখা হাসিনার জীবনের জীবনের নানাদিক আলোচনা রয়েছে।   প্রকাশনা ও পরিচিতি  ১৯৯৯ সালে কলকাতা বইমেলায় সাহিত্যম প্রকাশনালয় থেকে বইটি প্রথম প্রকাশ পায়, সে বছত কলকাতা বইমেলা শেখ হাসিনা নিজেই উদ্বোধন করেন। এরপরে ২০১৫ সালের ফেবরুয়ারি মাসে একুশে বইমেলায় আগামী প্রকাশনা থেকে পুনরায় বইটি প্রকাশ করা হয়। বইয়ের প্রকাশক ওসমান গণি বলেছেন, বঙ্গবন্ধুর জীবনের অনেক উপেক্ষিত অনুল্লিখিত দিক এবং শেখ হাসিনার লড়াই-সংগ্রামের ইতিহাস বইটিতে স্থান পেয়েছে। ২০২২ সালে সর্বশেষ সংস্করণসহ আগামী প্রকাশনী থেকে বইটির মোট এগারোটি সংস্করণ বের হয়েছে।  এছাড়াও ২০১৭ সালে বইটি ইংরেজি, হিন্দি ও জার্মান ভাষায় অনূদিত করা হয়েছে। ২০২১ সালে বইটি অবলম্বনে বসুন্ধরা সিটির স্টার সিনেপ্লেক্সে অ্যানিমেটেড চলচ্চিত্রটির উদ্বোধনী প্রদর্শনী করা হয়।   তথ্যসূত্র   বিষয়শ্রেণী:২০১৫-এর বই বিষয়শ্রেণী:শেখ হাসিনার বই বিষয়শ্রেণী:শেখ মুজিবুর রহমান সম্পর্কে বই বিষয়শ্রেণী:আগামী প্রকাশনীর বই
নীল মানুষ বা নীলমানুষ বিখ্যাত বাঙালী কবি ও সাহিত্যিক সুনীল গঙ্গোপাধ্যায় সৃষ্ট বাংলা সাহিত্যের একটি কাল্পনিক চরিত্র। নীল মানুষের প্রথম আত্মপ্রকাশ নীল রঙের মানুষ গল্পে। তারপর এই চরিত্রটিকে নিয়ে সুনীল গঙ্গোপাধ্যায় আরও বেশ-কয়েকটি কল্পবিজ্ঞান গল্প লিখেছেন। নীল মানুষের বেশিরভাগ কাহিনী শুকতারা পত্রিকায় প্রকাশিত।  চরিত্র চিত্রণ নীল মানুষের আসল নাম রণজয় বিশ্বাস। সে গ্রহান্তরে যাওয়ার ফলে দানবাকৃতি আয়তন পায়। ফলত পৃথিবীতে ফিরে লোকসমাজে মিশতে পারেনা। তার শরীর হয়ে যায় নীল। তার শারীরিক শক্তিও হয়ে ওঠে প্রবল। তার সর্বক্ষণের সঙ্গী গুটুলি। গুটুলি অত্যধিক বেঁটে। তারা দুজনে হরিহর আত্মা।   কাহিনী  নীল রঙের মানুষ নীল মানুষের কাহিনি নীল মানুষের দুঃখ নীল মানুষের দেশে ভূতের দেশে নীল মানুষ সেই একলা নীল মানুষ নীল মানুষ ও ছোট্ট বন্ধু নীল মানুষের সংসার নীল মানুষের মন খারাপ নীল মানুষের পরাজয় রণজয়ের শহর-অভিযান আজব লড়াই ইচ্ছা গ্রহ নীল মানুষের খেলা পৃথিবীতে নীল মানুষ   তথ্যসূত্র   বিষয়শ্রেণী:কাল্পনিক বাঙালি ব্যক্তি বিষয়শ্রেণী:সুনীল গঙ্গোপাধ্যায় বিষয়শ্রেণী:কল্পকাহিনীর চরিত্র
কিরণবালা রুদ্র ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।  জন্ম ও পরিবার কিরণবালা রুদ্র ১৮৯৯ সালে ঢাকা জেলার বিক্রমপুরে জন্মগ্রহণ করেন। তার পিতার নাম শশীকুমার দে ও মাতার নাম রাজবালা দেবী। পরিবার থেকেই দেশ প্রেমের প্রেরণা পান তিনি।  রাজনৈতিক জীবন  কিরণবালা রুদ্র পনেরাে বছর বয়সে মুকুন্দদাসের যাত্রা ও স্বদেশী-প্রচার তাঁকে প্রবলভাবে প্রভাবিত করে। পিতার স্বদেশপ্রেমও তাকে উদ্বুদ্ধ করে। অসহযােগ আন্দোলনের সময় দেশবন্ধু ও বাসন্তী দেবী বিক্রমপুরে ও নারায়ণগঞ্জে আন্দোলন প্রচার করতে যান। তখন থেকেই কিরণবালা রুদ্র চরকা কাটা ও খদ্দর ব্যবহার করা আরম্ভ করেন, তিনি খদ্দর ছাড়া অন্য বস্ত্র ব্যবহার করেন না। ১৯৩০ সালে গান্ধীজী বিক্রমপুরে যান। তার আগমনে সমগ্র বিক্রমপুরে চঞ্চল হয়ে ওঠে। সেইসময়ে কিরণবালা রুদ্র শ্বশুরবাড়ির সমস্ত বাধাবিঘ্ন পার হয়ে আন্দোলনে নেমে পড়েন। তারপর তিনি আশালতা সেনের সংস্পর্শে আসেন ও তাঁরা একত্রে কাজ করতে থাকেন— বিক্রমপুরের নানা স্থানে মহিলা-শিবির স্থাপিত হতে থাকে।  ১৯৩১ সালে তারা বিক্রমপুরে স্বদেশী পােস্টাফিস স্থাপন করেন। কিছুদিন পরেই পুলিস সেগুলিকে বাজেয়াপ্ত করে। তারা পাইকপাড়ায় মহিলা-সমিতির টাকা দিয়ে জাতীয় বিদ্যালয় প্রতিষ্ঠিত করেন। ১৯৩২ সালের আন্দোলনে যােগদান করার ফলে পাইকপাড়ায় কিরণবালা রুদ্রসহ ১৮ জন মহিলা সত্যাগ্রহী কারাবরণ করেন ও প্রায় দেড়শত মহিলা হাজতবাসের পর মুক্তি পান। ১৯৩২ সালের আন্দোলনে কিরণবালা রুদ্র একবছর আটমাস কারারুদ্ধ থাকেন। ১৯৪২ সালের আন্দোলনে যােগদান করাতে তিনি ঐ সালের অক্টোবর মাসে গ্রেপ্তার হন এবং তার প্রতি দুইবছর কারাদণ্ডের আদেশ হয়। কিন্তু স্বাস্থ্যের কারণে তাকে এক বৎসর পরে মুক্তি দেওয়া হয়। পরে তিনি ভুদান-যঞ্জের সাথে জড়িতছিলেন।  তথ্যসূত্র  বিষয়শ্রেণী:১৮৯৯-এ জন্ম বিষয়শ্রেণী:বাংলাদেশী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:রাজনীতিতে বাংলাদেশী নারী বিষয়শ্রেণী:ঢাকা জেলার ব্যক্তি বিষয়শ্রেণী:ঢাকার বিপ্লবী বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:নারী বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:বাঙালি বিপ্লবী
থাম্ব|ডান|জর্ডান জাদুঘরে প্রদর্শিত একটি অম্মোনীয় দেবতা রাজার মূর্তি। মূর্তিটি আম্মান দুর্গের কাছে পাওয়া গিয়েছিল এবং এটি খ্রীষ্টপূর্ব ৮ম শতাব্দীর বলে মনে করা হয়। থাম্ব|ডান|আম্মানের রুজম আল-মালফুফে একটি অম্মোনীয় প্রহরীদুর্গ থাম্ব|ডান|কাসর আল আব্দ খ্রীষ্টপূর্ব ২০০ অব্দে অম্মোনের দেশাধ্যক্ষ কর্তৃক প্রতিষ্ঠিত হয়েছিল। থাম্ব|গুস্তাভ দোরের আঁকা ‘দায়ূদ কর্তৃক অম্মোনীয়দের শাস্তিদান’।  অম্মোনবাইবেলীয় বানানরীতি (অম্মোনীয়: 𐤏𐤌𐤍 ʻAmān;  ʻAmmōn; ) ছিল একটি প্রাচীন সেমিটিকভাষী জাতি যারা যর্দন নদীর পূর্বপ্রান্তে অর্ণোন ও যব্বোকের মধ্যবর্তী খরস্রোতা উপত্যকাসমূহে বসবাস করত যা বর্তমানে জর্ডান।  দেশটির প্রধান শহর ছিল রব্বা বা রব্বা অম্মোন, জর্ডানের রাজধানী আধুনিক শহর আম্মানের স্থল। মিল্‌কম ও মোলককে ইব্রীয় বাইবেলে অম্মোনের দেবতা হিসাবে নামকরণ করা হয়েছে। এই রাজ্যের মানুষদের বলা হয় “অম্মোন-সন্তান” বা “অম্মোনীয়”।   আরও দেখুন   কনান  ইস্রায়েল রাজ্য  যিহূদা রাজ্য  ইস্রায়েল ও যিহূদা যুক্তরাজ্য   তথ্যসূত্র    বহিঃসংযোগ   Hertz J.H. (1936) The Pentateuch and Haftoras. "Deuteronomy." Oxford University Press, London.  Ammon on Bruce Gordon's Regnal Chronologies (also at )  বিষয়শ্রেণী:প্রাচীন ইসরায়েল ও যিহূদা বিষয়শ্রেণী:এশিয়ার প্রাক্তন রাজতন্ত্র বিষয়শ্রেণী:জর্ডানের প্রাচীন ইতিহাস বিষয়শ্রেণী:সেমেটিক জাতি
কল্লিকান্তজারোস (   ;  ;    বা বহুবচনে kallikantzaroi ) দক্ষিণ-পূর্ব ইউরোপীয় এবং আনাতোলিয়ান লোককাহিনীতে একটি নরপশু তুল্য প্রাণী। কল্লিকান্তজারোস বা এর সমতুল্য গল্পগুলি সাধারণত গ্রীস, বুলগেরিয়া, তুরস্ক, সার্বিয়া, আলবেনিয়া, বসনিয়া এবং সাইপ্রাসে দেখতে পাওয়া যায়। কল্লিকান্তজারো ভূগর্ভে বাস করে বলে বিশ্বাস করা হয় কিন্তু ২৫ ডিসেম্বর থেকে ৬ জানুয়ারি পর্যন্ত বড়দিনের বারো দিনে তারা পৃষ্ঠে আসে (এক পাক্ষিকের জন্য শীতকালীন অয়নকাল থেকে তারা বাহিরে থাকে, যে সময়ে সূর্য তার ঋতু চলাচল বন্ধ করে ঠিক সে সময়)।   ব্যুৎপত্তি  কল্লিকান্তজারোস শব্দটি গ্রীক কালোস-কেনটাউরস ("সুন্দর সেন্টোর") শব্দ গুচ্ছ থেকে উদ্ভূত বলে অনুমান করা হয়, যদিও এই তত্ত্বটি অনেক আপত্তির সম্মুখীন হয়েছে। আরেকটী তত্ত্ব অনুযায়ী শব্দটি এসেছে তুর্কি কারা-কন্ডজোলোস (ওয়ারউলফ, ভ্যাম্পায়ার) শব্দগুচ্ছ থেকে, যেখানে কারা  অর্থ "কালো" এবং কনকোলোস অর্থ  "ওয়ারউলফ"।   গ্রীক লোককাহিনী  এটা বিশ্বাস করা হয় যে কল্লিকান্তজারো মাটির নিচে থাকবে। তবে লোককাহিনী অনুসারে, যখন প্রাণীটি করাত দ্বারা পৃথিবীকে ধারণকারী কল্পিত বৃক্ষের মূল কাটার উপক্রম হয়, তখন বড়দিনের ভোর হয় এবং কল্লিকান্তজারোই পৃষ্ঠে আসতে সক্ষম হয়।  অবশেষে এপিফেনিতে (৬ জানুয়ারী), সূর্য আবার চলতে শুরু করে এবং তাদের তখন অবশ্যই ভূগর্ভে ফিরে আসতে হয়। তারা দেখে যে তাদের অনুপস্থিতিতে বিশ্ববৃক্ষটি নিজেকে সুস্থ করে তুলেছে। তাই তাদের আবার নতুন করে কাজ শুরু করতে হয় এবং আবার তারা মূল কর্তন করতে শুরু করে। এটি প্রতি বছর ঘটে বলে বিশ্বাস করা হয়।   আলবেনিয়ান লোককাহিনী  আলবেনিয়ান লোককাহিনীতে কুকুথ (কুকুধি) এবং কারকানক্সহোলজি (কারকানকোলি, গ্রীক καλλικάντσαρος-এর সাথে সম্পর্কিত) হল এক প্রকার অমৃত মৃতদেহ, যারা জানুয়ারী মাসে ঘুরে বেড়ায়। এটি শিকল দিয়ে বন্ধনকৃত একটি ভয়ংকর প্রাণী যা মারাত্মক নিঃশ্বাস ফেলে। ক্যালাব্রিয়ান নামক প্রাণীটি আলবেনিয়ানদের মধ্যেও পরিচিত।   আরো দেখুন    ক্যালো এবং গবলিনস  ক্র্যাম্পাস   তথ্যসূত্র   বিষয়শ্রেণী:অলৌকিক কিংবদন্তি বিষয়শ্রেণী:গ্রিক শব্দ ও বাক্যাংশ বিষয়শ্রেণী:গ্রিক লোককাহিনী বিষয়শ্রেণী:গ্রিসের সংস্কৃতি বিষয়শ্রেণী:গ্রিক পৌরাণিক জীব
ডগলাস ম্যাকআর্থার (২৬শে জানুয়ারি, ১৮৮০ – ৫ই এপ্রিল, ১৯৬৪) একজন মার্কিন সামরিক কর্মকর্তা ছিলেন, যিনি মার্কিন যুক্তরাষ্ট্র সেনাবাহিনীর পাঁচ তারকা জেনারেল পদবী পেয়েছিলেন। তিনি প্রথম বিশ্বযুদ্ধে (১৯১৪-১৯১৮) বীরত্বপূর্ণ অবদান রেখেছিলেন এবং দ্বিতীয় বিশ্বযুদ্ধের সময় প্রশান্ত মহাসাগরীয় রণমঞ্চে বিশিষ্ট ভূমিকা পালন করেন। ম্যাকআর্থার তার কাজের জন্য তিনবার মার্কিন যুক্তরাষ্ট্রের সম্মানসূচক পদক মেডেল অভ অনারের জন্য মনোনীত হন এবং শেষ পর্যন্ত ফিলিপাইন অভিযানে সামরিক সেবার জন্য তাঁকে এই পদক প্রদান করা হয়। এর আগে তাঁর পিতা আর্থার ম্যাকআর্থার জুনিয়রও একই পদক পেয়েছিলেন, ফলে তাঁরা ঐ পদকধারী প্রথম পিতা-পুত্র জুটিতে পরিণত হন। যুক্তরাষ্ট্র সেনাবাহিনীর জেনারেল অব দ্য আর্মি বা পাঁচ তারকা জেনারেল পদে উন্নীত হওয়া মাত্র পাঁচ ব্যক্তিদের মধ্যে তিনি একজন এবং একমাত্র মার্কিন সামরিক কর্মকর্তা যাঁকে ফিলিপাইন সেনাবাহিনীর ফিল্ড মার্শাল পদে ভূষিত করা হয়।  জেনারেল ডগলাস ম্যাকআর্থার প্রথম বিশ্বযুদ্ধ এবং দ্বিতীয় বিশ্বযুদ্ধে সেনা নেতৃত্বের জন্য বিশেষ ভাবে স্মরণীয় হয়ে আছেন। তার জন্ম হয়েছিলো ১৮৮০ সালের ২৬শে জানুয়ারী যুক্তরাষ্ট্রের আর্কানসাস অঙ্গরাজ্যে, বাবা ছিলেন যুক্তরাষ্ট্র সেনাবাহিনীর একজন কনিষ্ঠ সদস্য। ডগলাস ম্যাকআর্থার ১৯০৩ সালে মার্কিন সেনাবাহিনীতে কমিশন পেয়েছিলেন এবং দ্বিতীয় বিশ্বযুদ্ধে তার অবদানের জন্য তাকে মার্কিন সরকার পাঁচ তারকা জেনারেল পদে পদোন্নতি দিয়েছিলো। ১৯৩০ সাল থেকে ১৯৩৫ সাল পর্যন্ত ডগলাস ম্যাকআর্থার মার্কিন সেনাবাহিনীর প্রধান কর্মকর্তা (চীফ অব স্টাফ) হিসেবে দায়িত্ব পালন করেছিলেন। ১৯৩৬ সালে ফিলিপাইন সরকার ডগলাসকে সম্মানসূচক ফিল্ড মার্শাল পদবী প্রদান করেছিলো।  ডগলাস ম্যাকআর্থারের বাবার নাম ছিলো আর্থার ম্যাকআর্থার জুনিয়র এবং মার নাম ছিলো ম্যারি পিংকনি হার্ডি যিনি একজন গৃহিণী ছিলেন। ১৮৯৯ সালে ডগলাস ম্যাকআর্থার মার্কিন সেনা একাডেমীতে ক্যাডেট হিসেবে যোগ দিয়েছিলেন, এর আগে তিনি পশ্চিম টেক্সাস মিলিটারি একাডেমীতে পড়তেন। মার্কিন সেনাবাহিনীর নীতি অনুযায়ী পাঁচ তারকা জেনারেল হিসেবে ডগলাস ম্যাকআর্থার ১৯৬৪ সালে তার মৃত্যুর আগ পর্যন্ত সেনাবাহিনীর ইউনিফর্ম পরেছিলেন, তিনি ১৯৪৫ সালের ১৪ আগস্ট থেকে ১৯৫১ সালের ১১ এপ্রিল পর্যন্ত মার্কিন সেনাবাহিনীর দ্য অ্যালাইড পাওয়ার্সের সর্বাধিনায়ক ছিলেন, এবং এটিই ছিলো তার সামরিক জীবনের সর্বশেষ নিয়োগ, তৎকালীন মার্কিন রাষ্ট্রপতি হ্যারি এস. ট্রুম্যানের নির্দেশে জেনারেল ডগলাস সেনাবাহিনী থেকে অবসরে যান এই দিনেই যদিও ১৯৩৭ সালে একবার অবসরে গিয়েছিলেন কিন্তু দ্বিতীয় বিশ্বযুদ্ধ শুরু হয়ে গেলে তাকে সামরিক বাহিনীতে পুনর্বহাল করা হয়েছিলো।  তথ্যসূত্র  বিষয়শ্রেণী:মার্কিন জেনারেল বিষয়শ্রেণী:১৮৮০-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:জাপানে মার্কিন প্রবাসী বিষয়শ্রেণী:ফিলিপাইনে মার্কিন প্রবাসী বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:কংগ্রেশনাল স্বর্ণ পদক প্রাপক বিষয়শ্রেণী:ফিল্ড মার্শাল বিষয়শ্রেণী:ফিলিপাইনের সামরিক ইতিহাস বিষয়শ্রেণী:নিউ ইয়র্কের (অঙ্গরাজ্য) রিপাবলিকান বিষয়শ্রেণী:এয়ার মেডেল প্রাপক বিষয়শ্রেণী:প্রথম বিশ্বযুদ্ধে মার্কিন যুক্তরাষ্ট্রের সেনাবাহিনীর জেনারেল বিষয়শ্রেণী:মার্কিন যুক্তরাষ্ট্রের সেনাবাহিনীর জেনারেল বিষয়শ্রেণী:মার্কিন যুক্তরাষ্ট্রের সামরিক একাডেমীর প্রাক্তন শিক্ষার্থী
সাদিক হোসেন হলেন ভারতের পশ্চিমবঙ্গের একজন বাঙালি লেখক ও গ্রাফিক ডিজাইনার। তিনি ২০১২ সালে যুব পুরস্কার লাভ করেন।  জীবনী সাদিক হোসেন ১৯৮১ সালের ১১ ডিসেম্বর পশ্চিমবঙ্গের দক্ষিণ চব্বিশ পরগণা জেলার মহেশতলায় জন্মগ্রহণ করেন। তিনি রিজওয়ানুর রহমানের ছাত্র ছিলেন। তিনি তার বিয়ের একজন সাক্ষীও ছিলেন। তার বিয়ের সাক্ষী হবার পর তাকে হুমকি প্রদান করা হয়েছিল ও তাকে রিজওয়ানুর রহমান জোরপূর্বক সাক্ষী হতে বাধ্য করেছেন এই মর্মে বিবৃতি প্রদান করতে বলা হয়েছিল।  স্নাতকে পড়াকালীন সময় থেকে সাদিক হোসেন কবিতা লিখতে আরম্ভ করেন ও ২০০৭ সালে তিনি ছোটগল্প লেখা শুরু করেন। তিনি তার ছোটগল্প সংকলন সম্মোহন এর জন্য ২০১২ সালে যুব পুরস্কার লাভ করেন।  গ্রন্থ তালিকা কাব্যগ্রন্থ  দেবতা ও পশুপাখি (২০০৭) ছোটগল্প সংকলন  সম্মোহন (২০০৯)  গিয়াস আলির প্রেম ও তার নিজস্ব সময় (২০১৩)  রিফিউজি ক্যাম্প (২০১৭)  হারুর মহাভারত (২০১৯)  উপন্যাস  মোমেন ও মোমেনা (২০১০)  তথ্যসূত্র  বিষয়শ্রেণী:১৯৮১-এ জন্ম বিষয়শ্রেণী:বাঙালি ঔপন্যাসিক বিষয়শ্রেণী:বাঙালি কবি বিষয়শ্রেণী:জীবিত ব্যক্তি বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:বাঙালি লেখক বিষয়শ্রেণী:বাঙালি পুরুষ কবি বিষয়শ্রেণী:কলকাতার লেখক
থাম্ব|ইউনিট ৭৩১-র হার্বিন জৈবিক অস্ত্র গবেষণাগারের একটি ঘর।  দ্বিতীয় বিশ্বযুদ্ধের দ্বিতীয় চীন-জাপান যুদ্ধের(১৯৩৭-১৯৪৫) সময়পর্বে প্রাণনাশী মানব গবেষণা করা জাপানী সেনার একটি গোপন জৈবিক এবং রাসায়নিক অস্ত্র গবেষণা এবং বিকাশ গোষ্ঠীকে  বলা হয়। রাজকীয় জাপানী সেনার করা কিছু কুখ্যাত যুদ্ধাপরাধের জন্য এটি দায়ী ছিল। এই ইউনিটের স্থান ছিল হার্বিনের পিংফাং জেলা (এখনকার উত্তর-পূর্ব চীনে)।  আনুষ্ঠানিকভাবে একে  (কুবাংটুং সেনার মহামারি প্রতিরোধ এবং জল পরিষ্কারকরণ বিভাগ) নাম দেওয়া হয়েছিল। প্রথমে জাপানের কেম্‌পিটাই সামরিক আরক্ষীর অধীনে গঠিত এই বিভাগটির দায়িত্ব পড়ে জেনারেল শিরো ইশির হাতে। ১৯৩৪ সাল থেকে ১৯৩৯ সালের মধ্যে এর ভবনটি নির্মাণ করা হয় এবং ১৯৪১ সালে আনুষ্ঠানিকভাবে "ইউনিট ৭৩১" নাম হয়।  অতি কমেও ৩,০০০ পুরুষ, মহিলা এবং শিশুরDavid C. Rapoport. "Terrorism and Weapons of the Apocalypse". In James M. Ludes, Henry Sokolski (eds.), Twenty-First Century Weapons Proliferation: Are We Ready? Routledge, 2001. pp. 19, 29Khabarovsk War Crime Trials. Materials on the Trial of Former Servicemen of the Japanese Army Charged with Manufacturing and Employing Biological Weapons, Moscow: Foreign Languages Publishing House, 1950. p. 117 উপরে পিংফাঙের ভবনে ইউনিট ৭৩১ নানা পরীক্ষা চালিয়ে হত্যা করেছিল। এর মধ্যে কেম্‌পিটাই প্রতি বছরে প্রায় ৬০০ জনকে যোগান দিয়েছিল।Yuki Tanaka, Hidden Horrors, Westviewpress, 1996, p.138 ইউনিট ১০০-র মতো অন্য পরীক্ষার স্থানের হিসাব এখানে ধরা হয়নি।  ইউনিট ৭৩১-র জাপানী অংশগ্রহণকারীদের মতে বেশি সংখ্যক ভুক্তভোগী চীনের, এবং কম সংখ্যক সোভিয়েট, মঙ্গোলীয়, কোরিয়ান এবং অন্য মিত্র পক্ষের যুদ্ধবন্দী ছিল। ১৯৪৫ সালের শেষ পর্যন্ত এই ইউনিট জাপানী সরকারের সাহায্য লাভ করেছিল।  যুদ্ধের শেষে অপরাধের জন্য বিচারের পরিবর্তে মানব পরীক্ষাতে পাওয়া তথ্যের বিনিময়ে ইউনিট ৭৩১-র গবেষকদের মার্কিন যুক্তরাষ্ট্র গোপনে রেহাই দেয়।Hal Gold, Unit 731 Testimony, 2003, p. 109 সোভিয়েট সেনার ধরা অন্য গবেষকদের ১৯৪৯ সালের খাবারস্ক যুদ্ধ অপরাধ বিচারে শোধবোধ করা হয়। আমেরিকা এমন বিচার করেনি যাতে পরী‌ক্ষায় পাওয়া তথ্য এবং পারদর্শিতা তাঁদের জৈবিক অস্ত্র কার্যসূচিতে খামতি থেকে যায়।Harris, S.H. (2002) Factories of Death. Japanese Biological Warfare, 1932—1945, and the American Cover-up, revised edn. Routledge, New York, U.S. ১৯৪৭ সালের ৬ মে'তে মিত্র শক্তির সর্বোচ্চ কমান্ডার ডগ্‌‌লাস ম্যাক্‌আর্থার ওয়াশিংটনে লেখেন যে "জাপানীদের এই তথ্যগুলি 'যুদ্ধ অপরাধ'-এর প্রমাণ বলে গণ্য না করার প্রতিশ্রুতি দিয়ে ইশির ভাষ্যকে ধরে কিছু অতিরিক্ত তথ্য আহরণ করতে পারা যায়।" ভুক্তভোগীদের ভাষ্যকে সাম্যবাদী প্রচার বলে প্রত্যাখ্যান করা হয়েছিল।The World: Revisiting World War II Atrocities; Comparing the Unspeakable to the Unthinkable. New York Times   তথ্যসূত্র   বিষয়শ্রেণী:জৈবিক অস্ত্র বিষয়শ্রেণী:জাপান বিষয়শ্রেণী:মানবতাবিরোধী অপরাধ বিষয়শ্রেণী:জাপানি যুদ্ধাপরাধ
চাঁদপুর জেলা স্টেডিয়াম বাংলাদেশের একটি জেলা পর্যায়ের স্টেডিয়াম। ৩০ হাজার দর্শক ধারণ ক্ষমতা সম্পন্ন স্টেডিয়ামটি বাংলাদেশের বেশীরভাগ ক্রীড়া স্থাপনার মত জাতীয় ক্রীড়া পরিষদের অধিভূক্ত এবং এবং স্থানীয় চাঁদপুর জেলা ক্রীড়া সংস্থার তত্ত্বাবধায়নে রয়েছে। চাঁদপুর জেলার বিভিন্ন ধরনের খেলাধুলা, বিশেষ করে স্থানীয় ফুটবল লিগ আয়োজন হয়।  প্রাথমিকভাবে ১৪.২৯ একর জমির ওপর নির্মিত ক্রীড়া স্থাপনাটি ১৯৯৮ সালের ২৮ জুন উদ্বোধন করা হয়। ২০০৬ সালে সম্প্রসারণ ও সংস্কার করার ফলে বর্তমানে এটির আয়তন প্রায় ১৬ একর।  তথ্যসূত্র  বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:চাঁদপুর জেলা বিষয়শ্রেণী:১৯৯৮-এ বাংলাদেশে প্রতিষ্ঠিত বিষয়শ্রেণী:চাঁদপুরের ক্রীড়া অনুষ্ঠানস্থল
সুয়ারেক অ্যাম্ফিবিয়া বা উভচর মানুষ () হচ্ছে রুশ উপন্যাসিক আলেক্সান্দ্‌র বেলায়েভের ১৯২৭ সালে লেখা এবং ১৯২৮ সালে প্রকাশিত রোমাঞ্চকর বৈজ্ঞানিক কল্পকাহিনি উপন্যাস। এটি সদ্য গঠিত সোভিয়েত আমলে প্রকাশিত হয়। বাংলায় প্রকাশিত ননী ভৌমিকের অনুবাদ অত্যন্ত জনপ্রিয়।   কাহিনি সংক্ষেপ  এই উপন্যাসটি আর্জেন্টিনার বুয়েনেস আইরিশের প্রেক্ষাপটে লেখা। স্প্যানিশ বংশোদ্ভূত আরজেন্টেনীয় সার্জন সালভাতর অঙ্গ সংস্থান সহ বিভিন্ন জৈবিক গবেষণা করতেন। এর পাশাপাশি তিনি বিভিন্ন রেড ইন্ডিয়ান রোগীর চিকিৎসা করতেন। রেড ইন্ডিয়ানদের কাছে তার খ্যাতির পুরো দক্ষিণ আমেরিকা থেকে রেড ইন্ডিয়ান রোগী আসতো। একদিন তার কাছে এমন এক রেড ইন্ডিয়ান শিশুকে নিয়ে আসা হয় যাকে বাঁচানো ছিল অসম্ভব। তার শ্বাস ক্রীয়া সঠিকভাবে কাজ করছিলো না। তাকে বাঁচানোর জন্য সালভাতর তরুণ হাঙ্গরের ফুলকা সংস্থান করেন। এর ফলে তাকে বাঁচানো সম্ভব হয়। কিন্তু তাকে এজন্য অনেকটা পানিতে থাকতে হবে এবং ডাঙায় শ্বাস নিতে। সেই সময় ঐ শিশুর পিতা বালতাজরকে বলা হয় শিশুটিকে বাঁচানো সম্ভব হয়নি। কিন্তু এক সময় বালতাজর ঠিকই আবিষ্কার করতে সক্ষম হয় যে তার ছেলে বেঁচে আছে। সালভাতর এই মৎস্য পুরুষের নাম রাখেন ইকথিয়ান্ডর।  আলেক্সান্দার বোলোয়েভের অন্যান্য কাজের মতো এই উপন্যাসেও মানুষের এই শারীরিক পরিবর্তনের পরও তার বেঁচে থাকার সম্ভবনা নিয়ে রহস্য উদাঘাটনের চেষ্টা করা হয়। এছাড়াও উপন্যাসটিতে সমাজতন্ত্রের ধারণার ছোঁয়া পাওয়া যায়।   চরিত্র সমূহ     ইকথিয়ান্ডর – মৎস্যপুরুষ  বালতাজর – একজন রেড ইন্ডিয়ান ডুবুরি, ইকথিয়ান্ডরের বাবা  পেদ্রো জুরিতা – স্থানীয় জাহাজ মেদুসা-এর মালিক   সালভাতর – স্পেনীয় বংশোদ্ভূত ডাক্তার   ক্রিস্টো – বালতাজারের ভাই এবং সালভাতরের ভিলা ভিলা সালভাতর-এ চাকরি করে   গুত্তিয়েরা – বালজতাজরের পালক কন্যা এবং যাকে ইকথিয়ান্ডার ভালোবাসে   অল্‌সেন – কারখানার শ্রমিক এবং গুত্তিয়েরাকে ভালোবাসে   জিম – ইকথিয়ান্ডরের কৃষ্ণাঙ্গ চাকর   অনুবাদ   বাংলা ভাষায় ঢাকা থেকে প্রথম ১৯৯৩ সালে ননী ভৌমিকের অনুবাদে প্রকাশিত হয়।   চলচ্চিত্র  ১৯৬২ সালে অ্যামফিবিয়ান ম্যান নামে উপন্যাসের আদলে একটি চলচ্চিত্র নির্মিত হয়। যার প্রায় ৬৫ মিলিয়ন টিকেট বিক্রয়  হয়েছে বলে ধারণা করা হয়। যদিও সত্যিকারের টিকেট বিক্রয় সংখ্যা অজানা। ক্রিমিয়া'র দক্ষিণ সমুদ্র তীরেবর্তী এলাকায় চলচ্চিত্রটির চিত্রায়ন ঘটে। চলচ্চিত্রটির সঙ্গীত ও নৃত্য কৌশল বেশ জনপ্রিয়তা লাভ করে। চলচ্চিত্রটির প্রথম সঙ্গীত  দ্যা সী ডেভিল এতটাই জনপ্রিয় হয় যে, ১৯৯০ সাল পর্যন্ত গানটি মানুষের মুখে মুখে ফিরতো।   টেলিভিশন সিরিজ  ২০০৪ সালে সম্প্রচারিত রাশিয়ান টিভি সিরিজ সী ডেভিল (Морской Дьявол) উপন্যাসটি দ্বারা কিঞ্চিত প্রভাবিত।     রূপান্তর   ১৯৬২  – সুয়ারেক অ্যাম্ফিবিয়া (রুশ চলচ্চিত্র)   ২০০৪  –  মার্স্কুই জিয়াভো; সুয়ারেক অ্যাম্ফিবিয়ার ওপর নির্মিত রুশ ধারাবাহিক  ২০০৯ – সুয়ারেক অ্যাম্ফিবিয়া ২   তথ্যসূত্র    আলেক্সান্দ্‌র বেলায়েভ, সুয়ারেক অ্যাম্ফিবিয়া      বিষয়শ্রেণী:১৯২৭-এর উপন্যাস বিষয়শ্রেণী:আলেক্সান্দ্‌র বেলায়েভের উপন্যাস বিষয়শ্রেণী:বৈজ্ঞানিক কল্পকাহিনী বই